**Toiminta-ajatus ja tarkoitus**:

Paakkolan kyläyhdistys toimii aktiivisesti toiminta-alueensa kylän asukkaiden yhteishengen ja viihtyvyyden edistämiseksi. Vuosi 2025 on kyläyhdistyksen 41. varsinainen toimintavuosi ja sen perustamisesta yhdistyksenä tulee kuluneeksi 29 vuotta. Kyläyhdistyksen tarkoituksena on edistää ja kehittää toiminta-alueensa asukkaiden yhteistyötä, vaalia kulttuuriperintöä ja edistää vakinaisten ja osa-aikaisten asukkaiden viihtyvyyttä ja elinoloja. Tarkoituksena on myös kannustaa asukkaita yhteistoimintaan sekä tehdä yhteistyötä kunnan ja muiden yhteisöjen kanssa kylän kehittämisessä ja asukkaiden hyvinvoinnin parantamisessa.

**Arvot ohjaavat toimintaa:**

Asukkaat asuvat kotikylässä. Siksi kyläyhdistyksen tulee toimia kaikkien kyläalueiden ja asukkaiden tarpeiden puolesta, jotta elämä kylässä sujuu – jopa entistä paremmin. Toimintaamme ohjaavat Suomen Kylät ry:n määrittämät arvot, joihin Lappilaiset Kylät ry ja paikallisyhdistykset luonnollisesti sitoutuvat; ne on sanoitettu yhdistykseen sopiviksi kulmakiviksi. Me ihmiset mittamme, toimitaanko arvojen mukaisesti.

* *Yhteisöllisyys* = yhteenkuuluvuutta ja ryhmään kuulumisen mahdollisuuksia
* *Yhdessä tekeminen* = Ryhmä saa aina yhdessä enemmän aikaan kuin yksi ihminen. Yhdessä toimiminen on tärkeää ja hyväksyä erilaiset toimintatavat ja persoonat
* *Paikallisuus* = paakkolalainen meininki ja identiteetti; ympäröivä lähiyhteisö ja sen merkitys
* *Luottamus* = tunne ja varmuus siitä, että luotamme toisiimme. Tärkeä turvallisuuden kokemus.
* *Omaehtoisuus* = Toiminta ei ole ulkoa ohjattua, into ja kiinnostus lähtee ihmisistä itsestään

**Toimintamuodot:**

Yhdistyksen sääntöjen (27.9.2021,3; PRH) mukaisesti kyläyhdistys edellä kuvatun tarkoituksensa toteuttamiseksi

* 1. osallistuu kehittämistyöhön yhteistyössä kylän vakinaisten ja vapaa-ajan asukkaiden, kunnan, yritysten ja muiden yhteisöjen kanssa
* 2. pyrkii vaikuttamaan toiminta-alueen kannalta myönteiseen kehittämistyöhön ja päätöksentekoon antamalla lausuntoja ja tekemällä aloitteita, anomuksia ja esityksiä
* 3. järjestää erilaisia tapahtumia, koulutus-, neuvonta- ja tiedotustilaisuuksia ja talkoita edistäen yhteistoimintaa ja osallisuutta
* 4. voi suunnitella, toimeenpanna ja osallistua paikallisiin ja/tai alueellisiin asukkaiden viihtyvyyttä, hyvinvointia sekä peruspalvelujen säilyttämisen ja kehittämisen edellytyksiä edistäviin hankkeisiin.

**Tapahtumia ja toimintaa** toteutetaan kyläyhdistyksen toimesta ja myös yhteistyössä Tervolan kunnan, Tervolan seurakunnan, Tervolan Museoseuran/Kotiseutumuseon, Kivalo-opiston ja paikallisten yritysten sekä eri järjestöjen kanssa. Uutta toimintaa pyritään ideoimaan ja kokeilemaan, jotta kylätalolle saadaan lisää käyttöä toimimaan kyläläisten talona. Toimintavuonna jatketaan yhdistystapaamisia naapurikylien kyläyhdistysten esim Itä-LänsiKoski & Törmän kylät ry kanssa ja muiden Tervolassa toimivien yhdistysten kanssa järjestötapaamisten ja yhteistoiminnan muodossa.

**Yhdistyksen kokoukset:** Vuosikokoukset eli kevät- ja syyskokouksetpidetään johtokunnan kutsumina kyläyhdistyksen sääntöjen mukaisesti ja johtokunta kokoontuu laatimansa aikataulun puitteissa 8-10 kokoukseen vuodessa.

**Talous:** Toimintaa rahoitetaan palveluiden ja tapahtumien myynti- ja palvelutuloilla sekä jäsenmaksuilla. Kyläyhdistys hakee toimintaansa mahdollisia Tervolan kunnan järjestö-, toiminta- ja tapahtuma-avustuksia sekä muita mahdollisia tukia. Tervolan kunnan vuosittainen järjestöavustus yhdistyksille on 180€, joka tulee erikseen hakea rekisteröityneenä sähköisesti Lähellä.fi – verkkopalvelussa. Tämän haku on helmikuussa 2025.

**Jäsenasiat:** Maksavien jäsenten ja yritysjäsenten määrä on tärkeä yhdistyksen toiminnalle, jäsenmaksunsa maksaneita jäseniä on 124 henkilöä 25.11.2024 mennessä. Jäsenhankintaa tehdään ympäri vuoden ja pidetään esillä esim. tapahtumissa ja sosiaalisessa mediassa.

**Tapahtumat:** Toimintasuunnitelma rakentuu pääosin perinteisiksi tulleista tapahtumista. (mm Paakkolan Juhannus, Paakkolan Pilkit, Tervolan Ämpäripääpäivät, Maaseudulta käsin messut, teemalliset ja lounastapahtumat), joiden lisäksi otetaan huomioon tarpeen mukaan muita alueen ajankohtaisia tapahtumia ja tilaisuuksia.

**Tapahtumien toteuttamisen mahdollisuudet** on kulloinkin harkittava riippuen mm talkootyövoimasta ja muista resursseista

1. Yhteistoiminta paikkakunnan ja naapurikuntien yhdistyksen kanssa
2. Teltta- ja kalustevuokraustoiminta, kylätalon vuokraaminen juhliin ja tilaisuuksiin v 2025
3. Harraste- ja ryhmätoiminta v 2025; uutena kerhona on alkanut kuukausittain kokoontuva ”Paakkolan kyläkahavila” Tervolan seurakunnan kanssa
4. Paakkolan Pilkit 2025/ 22.03. 2025

|  |  |
| --- | --- |
|  |  |

**Kyläyhdistyksen alustava toimintakalenteriraami seuraavalla sivulla**

|  |  |  |  |
| --- | --- | --- | --- |
| Tammikuu | Johtokunnan järjestäytymiskokous 9.1. klo 15  Toimikuntien/tiimien kokouksia  Pilkkikokous  Senioriliikunta ja Tarinasta teatteriksi- Kivalo-opiston harrasteryhmät maanantaisin, 13.1. alkaeb  Paakkolan kyläkahavila /Tervolan srk 9.1. klo13  Kylätiedote 1/2025  Vuoden kylä 2025 kilpailuhakemuksen laadintaa | Heinäkuu -Elokuu | Tervolan Ämpäripääpäivät?  Teltta- ja kalustopalvelutoiminta  Ruohonleikkuu- ja Virkistysniemi- tiimien kesäkauden toimintaa  Teltta- ja kalustopalvelutoiminta  Johtokunnan kokous elokuun puolivälissä  Maalämpöhanke, lopputoimet  Maaseudulta Käsin Messut Louella , |
| Helmikuu | Johtokunnan kokous + pilkkikokous  Lounas-lauantai  Senioriliikunta ja Tarinasta teatteriksi- Kivalo-opiston harrasteryhmät maanantaisin  Paakkolan kyläkahavila /Tervolan srk  Vuoden kylä 2025 kilpailuhakemuksen laadinta jatkuu  Karaokeilta ja peli-iltoja, PuuhaPirkot | Syyskuu | Johtokunnan kokous ja toimikuntien /tiimien kokouksia  Kylätiedote 3/2025  Lounas-lauantai  Tarinasta teatteriksi- Kivalo-opiston harrasteryhmä ja Senioriliikuntaryhmä jatkunee 1x vko  Yhteistoimintatapaaminen yhdistysten kanssa |
| Maaliskuu | Johtokunnan kokous + pilkkikokous  Toimikuntien/tiimien ja talkooväen kokouksia  Paakkolan Pilkit 22.03.2025  Senioriliikunta ja Tarinasta teatteriksi- Kivalo-opiston harrasteryhmät maanantaisin  Paakkolan kyläkahavila /Tervolan srk | Lokakuu | Lounaslauantai ja syyslaulut/ joku teemapäivä  Karaoke-ja peli-iltoja  Tarinasta teatteriksi- ja Senioriliikuntaryhmät Kivalo-opiston harrasteryhminä jatkunee 1x vko  Lapin Kylätoimintapäiville osallistuminen (avoin) |
| Huhtikuu | Johtokunnan kokous  Paakkolan kyläkahavila /Tervolan srk  Senioriliikunta ja Tarinasta teatteriksi- Kivalo-opiston harrasteryhmät maanantaisin  Historiikki-/Tarinakoonnit, käynnistys ja jatkuen syyskauden loppupuolelle esim digitarinoina ja tekstitarinoina alkaen suunnittelusta ja aineistojen koonnista  Karaoke-ja peli-iltoja,PuuhaPirkot  Lounaslauantai tms + yhdistyksen kevätkokous/  Vapputapahtuma 30.4.2025 tai 1.5.2025 | Marraskuu | Johtokunnan kokous  Lounaslauantai ja syyskokous  Tarinasta teatteriksi- ja Senioriliikuntaryhmät Kivalo-opiston harrasteryhminä jatkunee 1x vko  Kylätiedote 4/2025 |
| Toukokuu | Lounaslauantai  Kylätalon ja piha-alueen talkoita / tienvarsisiivous kulotuksen kera, Virkistysniemi kesäkuntoon- talkoot  Maalämpöhanke /avoin  Kylätiedote 2/2025 | Joulukuu | Itsenäisyyspäivän juhla ja lounas 6.12.2025  Syyskokous & Kauneimmat Joululaulut 13.12.2025 yhdessä Tervolan seurakunnan kanssa |

**Johtokunta 25.11. 2023 -> esitys syyskokoukselle 14.12.2024, joka hyväksyi toimintasuunnitelman.**